Mladi muslimani

Udruženje Mladi muslimani jest nevladina organizacija koja predstavlja kontinuitet djelovanja Organizacije Mladi Muslimani osnovane 1939. Organizacija Mladi Muslimani iz 1939. formirana je sa ciljem duhovnog, kulturnog i materijalnog napretka Bošnjaka muslimana u Kraljevini Jugoslaviji. Organizacija je kao neke od ciljeva navodila i dosljedan rad na odgojno-obrazovnom preporodu baziranom na principima islama i borbu protiv agresivne ateizacije i nacionalne asimilacije svog naroda. Javno su se deklarisali kao antifašisti i antikomunisti.

Više od hiljadu mladića i djevojaka pristupilo je ovoj organizaciji, među kojima su najistaknutiji bili Mustafa Busuladžić, Esad Karađozović, Halid Kajtaz, Hasan Biber, Asaf Serdarević, Alija Izetbegović, braća Behmen. Otprilike njih hiljadu uhapsila je i zatvorila jugoslovenska vlada poslije Drugog svjetskog rata. Povijest Bosne - Noel Malcolm 13 članova je ubijeno.

Mladi muslimani imali su svoj ogranak i u Sandžaku nakon Drugog svjetskog rata osnivan 17. aprila 1946. Glavni inicijator za osnivanje ove organizacije bio je Sulejman Kačar, a kao glavni pokrovitelj bio je Ismail Filibalić. Nakon samo dvije godine i smrti Ismaila Filibalića od 1948, mnogi članovi ove organizacije osuđivani su na teške zatvorske kazne.

Današnje udruženje "Mladi muslimani" ponovo su osnovali 1991. preživjeli pripadnici ove organizacije sa ciljem da nove generacije nastave djelovanje na ostvarenju njihovih programskih zadataka. Prevashodni cilj udruženja je da mladići i djevojke novih generacija Bošnjaka budu u moralnom smislu uzorne ličnosti, koje islam prihvataju ne kao dogmu već kao način života.

Udruženje je nastavilo kontinuitet djelovanja organizacije čuvanjem i njegovanjem uspomena na prijašnje članove, kontinuiranom brigom o njima i predstavljanjem historijskih činjenica koje su relevantne da se sagleda stanje i položaj Bošnjaka muslimana u 20. stoljeću, prvenstveno u komunističkom periodu. Uz to, udruženje djeluje na odgojnom, vjerskom, edukativnom i humanitarnom planu kroz brojne aktivnosti i djelatnosti. Sjedište udruženja je u Sarajevu, Sarači 77. Sadašnji predsjednik Udruženja je Edhem Bakšić.

 Spisak Mladih muslimana 
 Mladi muslimani Bosne i Hercegovine 
 Alija IzetbegovićAbid Prguda, "Sarajevski proces - Suđenje muslimanskim intelektualcima 1983 g.", Sarajevo, 1990., str. 11
 Asaf Serdarević
 Esad Karađozović
 Halid Kajtaz
 Hasan Biber
 Mustafa Busuladžić
 Omer Behmen
 Salih Behmen
 Halil Pitić
 Selim Bajro Lihovac
 Muhamed Lihovac
 Atif Lihovac

 Prva grupa "Mladih Muslimana Sandžaka" 
 Ahmet Kolašinac
 Arif Radetinac
 Ćamil Filibalić
 Hasan Gicić
 Ibro Draževičanin
 Ismet Bektašević
 Milijam Milenković
 Nazim Radetinac
 Smajo Kavazović
 Sulejman Kačar
 Zejnel DrndićHarun Crnovršanin i Nuro Sadiković, „Kako se kalio Sandžak“, Frankfurt na Majni, 2005. (str. 487)

 Druga grupa "Mladih Muslimana Sandžaka" 
 Ejup Bogarić
 Faik Rovčanin
 Hamid Rebronja
 Husko Hadžibrahimović
 Ibrahim Dupljak
 Mahmut Buzgović
 Mesud Hajdinović
 Sadrija UgljaninHarun Crnovršanin i Nuro Sadiković, „Kako se kalio Sandžak“, Frankfurt na Majni, 2005. (str. 477)

 Također pogledajte 
 Sarajevski proces

 Reference 

 Vanjski linkovi 



Kategorija:Bošnjaci
Kategorija:Udruženja
Kategorija:Historija Jugoslavije